บอร์ด กฟผ.ไฟเขียว “บุญญนิตย์ วงศ์รักมิตร” ขึ้นแท่นผู้ว่าฯกฟผ.คนใหม่
บอร์ด กฟผ.ไฟเขียว “บุญญนิตย์ วงศ์รักมิตร” ขึ้นแท่นผู้ว่าฯกฟผ.คนใหม่
บอร์ด กฟผ.ไฟเขียว “บุญญนิตย์ วงศ์รักมิตร” ขึ้นแท่นผู้ว่าฯกฟผ.คนใหม่
22 พ.ค. 2563

คณะกรรมการ การไฟฟ้าฝ่ายผลิตแห่งประเทศไทย (กฟผ.) เปิดเผยว่า ในการประชุมครั้งที่ 6/2563 วันศุกร์ที่ 22 พฤษภาคม 2563 มีมติเห็นชอบให้ นายบุญญนิตย์ วงศ์รักมิตร รองผู้ว่าการธุรกิจเกี่ยวเนื่อง เข้ารับตำแหน่งผู้ว่าการ กฟผ. ตามที่คณะกรรมการสรรหาผู้ว่าการ เสนอ แทน นายวิบูลย์ ฤกษ์ศิระทัย ซึ่งจะครบวาระการดำรงตำแหน่งในวันที่ 3 ธันวาคม 2563
โดยขั้นตอนต่อไป กฟผ. จะนำเสนอกระทรวงการคลัง กระทรวงพลังงาน รองนายกรัฐมนตรีที่กำกับดูแล เพื่อนำเสนอคณะรัฐมนตรี (ครม.) พิจารณาให้ความเห็นชอบต่อไป
ทั้งนี้ นายบุญญนิตย์ วงศ์รักมิตร เกิดวันที่ 22 สิงหาคม พ.ศ. 2506 อายุ 56 ปี จบการศึกษาระดับปริญญาตรี วิศวกรรมศาสตร์ (วิศวกรรมเครื่องกล) มหาวิทยาลัยเชียงใหม่ ปริญญาโทบริหารธุรกิจ มหาวิทยาลัยเชียงใหม่ และปริญญาโท บริหารธุรกิจ (Energy Management) University of Montreal ประเทศแคนาดา
สำหรับประวัติการทำงานที่สำคัญ มีดังนี้ พ.ศ. 2556 – 2558 ดำรงตำแหน่งผู้จัดการใหญ่ บริษัท อีแกท ไดมอนด์ เซอวิส จำกัด พ.ศ. 2558 – 2559 ดำรงตำแหน่งผู้ช่วยผู้ว่าการบริหารธุรกิจ พ.ศ. 2559 – 2560 ดำรงตำแหน่งรองผู้ว่าการกิจการสังคม พ.ศ. 2560 – 2561 ดำรงตำแหน่งรองผู้ว่าการพัฒนาธุรกิจ พ.ศ. 2561 – ปัจจุบัน ดำรงตำแหน่งรองผู้ว่าการธุรกิจเกี่ยวเนื่อง